title: 2007/787/EF: Rådets afgørelse af 29. november 2007 om indgåelse af en protokol til Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Staten Israel på den anden side for at tage hensyn til Republikken Bulgariens og Rumæniens tiltrædelse af Den Europæiske Union

text:
               5.12.2007

               DA

               Den Europæiske Unions Tidende

               L 317/75

      RÅDETS AFGØRELSE

   af 29. november 2007
   om indgåelse af en protokol til Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Staten Israel på den anden side for at tage hensyn til Republikken Bulgariens og Rumæniens tiltrædelse af Den Europæiske Union
   (2007/787/EF)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 310 sammenholdt med artikel 300, stk. 2, første afsnit, andet punktum, og stk. 3, andet afsnit,
   under henvisning til tiltrædelsesakten af 2005, særlig artikel 6, stk. 2,
   under henvisning til forslag fra Kommissionen,
   under henvisning til samstemmende udtalelse fra Europa-Parlamentet (1), og
   ud fra følgende betragtninger:

               (1)

               Protokollen til Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Staten Israel på den anden side (2) blev undertegnet på Det Europæiske Fællesskabs og dets medlemsstaters vegne den 31. oktober 2007 i Bruxelles.

               (2)

               Protokollen bør godkendes —

         TRUFFET FØLGENDE AFGØRELSE:
   Eneste artikel
   Protokollen til Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Staten Israel på den anden side for at tage hensyn til Republikken Bulgariens og Rumæniens tiltrædelse af Den Europæiske Union godkendes herved på Det Europæiske Fællesskabs og dets medlemsstaters vegne.
   Teksten til protokollen er knyttet til denne afgørelse (3).

      Udfærdiget i Bruxelles, den 29. november 2007.

            På Rådets vegne

         M. LINO

            Formand

      (1)  Endnu ikke offentliggjort i EUT.

      (2)  EFT L 147 af 21.6.2000, s. 3

      (3)  Se side 65 i denne EUT.


Avis juridique important

|

32001D0593

2001/593/EF: Rådets afgørelse af 18. juni 2001 om indgåelse af aftalen mellem Det Europæiske Fællesskab og Republikken Malta om Republikken Maltas deltagelse i Det Europæiske Miljøagentur og Det Europæiske Miljøoplysnings- og Miljøovervågningsnet

EF-Tidende nr. L 213 af 07/08/2001 s. 0102 - 0102

Rådets afgørelseaf 18. juni 2001om indgåelse af aftalen mellem Det Europæiske Fællesskab og Republikken Malta om Republikken Maltas deltagelse i Det Europæiske Miljøagentur og Det Europæiske Miljøoplysnings- og Miljøovervågningsnet(2001/593/EF)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 175, stk. 1, sammenholdt med artikel 300, stk. 2, første afsnit, første punktum, og stk. 3, første afsnit,under henvisning til forslag fra Kommissionen,under henvisning til udtalelse fra Europa-Parlamentet(1), ogud fra følgende betragtninger:(1) Det Europæiske Miljøagentur og Det Europæiske Miljøoplysnings- og Miljøovervågningsnet blev oprettet ved forordning (EØF) nr. 1210/90(2).(2) På Det Europæiske Råds møde i Luxembourg (december 1997) blev det besluttet at åbne visse fællesskabsprogrammer og -agenturer for deltagelse fra ansøgerlandene i Central- og Østeuropa som led i en styrket førtiltrædelsesstrategi. For så vidt angår agenturerne konkluderede Det Europæiske Råd: "Ansøgerlandene kan deltage i fællesskabsagenturer, hvilket der skal træffes afgørelse om i hvert enkelt tilfælde".(3) På Det Europæiske Råds møde i Helsingfors (december 1999) blev det bekræftet, at tiltrædelsesprocessen er en åben proces, som nu omfatter 13 kandidatlande inden for en fælles ramme, og at kandidatlandene deltager i tiltrædelsesprocessen på lige fod.(4) I henhold til traktatens artikel 300, stk. 1, bemyndigede Rådet den 14. februar 2000 Kommissionen til at føre forhandlinger om ansøgerlandenes deltagelse i Det Europæiske Miljøagentur -TRUFFET FØLGENDE AFGØRELSE:Artikel 1Aftalen mellem Det Europæiske Fællesskab og Republikken Malta om Republikken Maltas deltagelse i Det Europæiske Miljøagentur og Det Europæiske Miljøoplysnings- og Miljøovervågningsnet godkendes herved på Fællesskabets vegne.Teksten til aftalen er knyttet som bilag til denne afgørelse.Artikel 2Rådets formand har bemyndigelse til at udpege den eller de personer, der kan foretage den i aftalens artikel 17 omhandlede notifikation.Artikel 3Denne afgørelse offentliggøres i De Europæiske Fællesskabers Tidende.Udfærdiget i Luxembourg, den 18. juni 2001.På Rådets vegneM. WinbergFormand(1) Udtalelse afgivet den 31.5.2001 (endnu ikke offentliggjort i EFT).(2) EFT L 120 af 11.5.1990, s. 1. Senest ændret ved forordning (EF) nr. 933/1999 (EFT L 117 af 5.5.1999, s. 1).


title: Rådets afgørelse (EU) 2015/2289 af 3. december 2015 om fastlæggelse af den holdning, der på Den Europæiske Unions vegne skal indtages i det blandede udvalg, der er nedsat i henhold til aftalen mellem Den Europæiske Union og Republikken Kap Verde om lempelse af reglerne for udstedelse af visa til kortvarigt ophold til statsborgere i Republikken Kap Verde og Den Europæiske Union, vedrørende vedtagelsen af fælles retningslinjer for aftalens anvendelse

text:
               9.12.2015

               DA

               Den Europæiske Unions Tidende

               L 323/11

         RÅDETS AFGØRELSE (EU) 2015/2289
   af 3. december 2015
   om fastlæggelse af den holdning, der på Den Europæiske Unions vegne skal indtages i det blandede udvalg, der er nedsat i henhold til aftalen mellem Den Europæiske Union og Republikken Kap Verde om lempelse af reglerne for udstedelse af visa til kortvarigt ophold til statsborgere i Republikken Kap Verde og Den Europæiske Union, vedrørende vedtagelsen af fælles retningslinjer for aftalens anvendelse
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 77, stk. 2, litra a), sammenholdt med artikel 218, stk. 9,
   under henvisning til forslag fra Europa-Kommissionen, og
   ud fra følgende betragtninger:

               (1)

               Aftalen mellem Den Europæiske Union og Republikken Kap Verde om lempelse af reglerne for udstedelse af visa til kortvarigt ophold til statsborgere i Republikken Kap Verde og Den Europæiske Union (1) (»aftalen«) trådte i kraft den 1. december 2014.

               (2)

               Ifølge aftalens artikel 10 skal parterne nedsætte et blandet udvalg. Artiklen fastsætter endvidere, at det nævnte blandede udvalg navnlig skal overvåge anvendelsen af aftalen.

               (3)

               Ved Europa-Parlamentets og Rådets forordning (EF) nr. 810/2009 (2) blev der fastsat procedurer og betingelser for udstedelse af visa til transit gennem eller forventede ophold på medlemsstaternes område i højst 90 dage inden for en periode på 180 dage.

               (4)

               Der er behov for fælles retningslinjer for at sikre en fuldt ud harmoniseret anvendelse af aftalen af medlemsstaternes og Kap Verdes konsulater og for at præcisere forholdet mellem aftalens bestemmelser og de af aftaleparternes retsbestemmelser, der fortsat finder anvendelse for visaspørgsmål, som ikke er omfattet af aftalen.

               (5)

               Det er derfor hensigtsmæssigt at fastlægge den holdning, der på Unionens vegne skal indtages i det blandede udvalg vedrørende vedtagelsen af fælles retningslinjer for aftalens gennemførelse.

               (6)

               I medfør af artikel 1 og 2 i protokol nr. 22 om Danmarks stilling, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, deltager Danmark ikke i vedtagelsen af denne afgørelse, som ikke er bindende for og ikke finder anvendelse i Danmark.

               (7)

               I medfør af artikel 1 og 2 i protokol nr. 21 om Det Forenede Kongeriges og Irlands stilling, for så vidt angår området med frihed, sikkerhed og retfærdighed, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, og med forbehold af artikel 4 i samme protokol, deltager Det Forenede Kongerige og Irland ikke i vedtagelsen af denne afgørelse, som ikke er bindende for og ikke finder anvendelse i Det Forenede Kongerige —

         VEDTAGET DENNE AFGØRELSE:
   Artikel 1
   Den holdning, der på Unionens vegne skal indtages i det blandede udvalg, der er nedsat i medfør af aftalen mellem Den Europæiske Union og Republikken Kap Verde om lempelse af reglerne for udstedelse af visa til kortvarigt ophold til statsborgere i Republikken Kap Verde og Den Europæiske Union, vedrørende vedtagelsen af fælles retningslinjer for aftalens anvendelse, skal baseres på det udkast til det blandede udvalgs afgørelse, der er knyttet til nærværende afgørelse.
   Artikel 2
   Denne afgørelse træder i kraft på dagen for vedtagelsen.

      Udfærdiget i Bruxelles, den 3. december 2015.

            På Rådets vegne

         F. BRAZ

            Formand

      (1)  EUT L 282 af 24.10.2013, s. 3.

      (2)  Europa-Parlamentets og Rådets forordning (EF) nr. 810/2009 af 13. juli 2009 om en fællesskabskodeks for visa (visumkodeks) (EUT L 243 af 15.9.2009, s. 1).

      UDKAST TIL
      AFGØRELSE Nr. 1/2015 TRUFFET AF DET BLANDEDE UDVALG, DER ER NEDSAT I MEDFØR AF AFTALEN MELLEM DEN EUROPÆISKE UNION OG REPUBLIKKEN KAP VERDE OM LEMPELSE AF REGLERNE FOR UDSTEDELSE AF VISA TIL KORTVARIGT OPHOLD TIL STATSBORGERE I REPUBLIKKEN KAP VERDE OG DEN EUROPÆISKE UNION
      af …
      vedrørende vedtagelsen af fælles retningslinjer for aftalens anvendelse
      DET BLANDEDE UDVALG HAR —
      under henvisning til aftalen mellem Den Europæiske Union og Republikken Kap Verde om lempelse af reglerne for udstedelse af visa til kortvarigt ophold til statsborgere i Republikken Kap Verde og Den Europæiske Union (1) (»aftalen«), særlig artikel 10, og ud fra følgende betragtning:
      Aftalen trådte i kraft den 1. december 2014 —
      VEDTAGET DENNE AFGØRELSE:
      Artikel 1
      De fælles retningslinjer om anvendelsen af aftalen mellem Den Europæiske Union og Republikken Kap Verde om lempelse af reglerne for udstedelse af visa til kortvarigt ophold til statsborgere i Republikken Kap Verde og Den Europæiske Union vedtages som anført i bilaget til denne afgørelse.
      Artikel 2
      Denne afgørelse træder i kraft på dagen for vedtagelsen.

         Udfærdiget i …

               På Den Europæiske Unions vegne

               På vegne af Republikken Kap Verde

         (1)  EUT L 282 af 24.10.2013, s. 3.

         BILAG

            FÆLLES RETNINGSLINJER FOR ANVENDELSEN AF AFTALEN MELLEM DEN EUROPÆISKE UNION OG REPUBLIKKEN KAP VERDE OM LEMPELSE AF REGLERNE FOR UDSTEDELSE AF VISA TIL KORTVARIGT OPHOLD TIL STATSBORGERE I REPUBLIKKEN KAP VERDE OG DEN EUROPÆISKE UNION

         Formålet med aftalen mellem Den Europæiske Union og Republikken Kap Verde om lempelse af reglerne for udstedelse af visa til kortvarigt ophold til statsborgere i Republikken Kap Verde og Den Europæiske Union (»aftalen«), som trådte i kraft den 1. december 2014, er på gensidigt grundlag at forenkle procedurerne for udstedelse af visa til et forventet ophold på højst 90 dage inden for en periode på 180 dage til statsborgere i Republikken Kap Verde (»Kap Verde«) og Den Europæiske Union (»Unionen«).
         Aftalen fastsætter på basis af princippet om gensidighed retligt bindende rettigheder og forpligtelser med henblik på at forenkle procedurerne for udstedelse af visum til statsborgere i Kap Verde og Unionen.
         Disse retningslinjer, som er vedtaget af det blandende udvalg, der er nedsat i henhold til aftalen, (»det blandede udvalg«) skal sikre en korrekt og harmoniseret anvendelse af aftalen af de diplomatiske og konsulære repræsentationer i Kap Verde og medlemsstaterne. Disse retningslinjer er ikke en del af aftalen og er derfor ikke retligt bindende. Det anbefales imidlertid stærkt, at diplomatisk og konsulært personale konsekvent følger dem, når de anvender aftalens bestemmelser.
         Disse retningslinjer betragtes som et dokument, som om nødvendigt bør ajourføres i lyset af de opnåede erfaringer med aftalens anvendelse.
         I.   GENERELLE ANLIGGENDER
         1.1.   Formål og anvendelsesområde

         Det fremgår af aftalens artikel 1, at:

            »Formålet med denne aftale er på basis af gensidighed at lempe reglerne for udstedelse af visa til kapverdiske statsborgere og unionsborgere for et planlagt ophold på højst 90 dage for hver periode på 180 dage.«

         Aftalen anvendes på alle statsborgere i Kap Verde og Unionen, som ansøger om et visum til kortvarigt ophold, uanset hvilket land de bor i.
         Aftalen finder ikke anvendelse på statsløse personer, der er indehavere af en opholdstilladelse, som er udstedt af Kap Verde eller medlemsstaterne. Denne personkategori er omfattet af reglerne i gældende EU-ret på visumområdet.
         1.2.   Aftalens anvendelsesområde

         Det fremgår af aftalens artikel 2, at:

            »1.   Bestemmelserne i denne aftale om lempelse af reglerne for visumudstedelse finder kun anvendelse på kapverdiske statsborgere og unionsborgere i det omfang, de ikke i henhold til Unionens og dens medlemsstaters eller Kap Verdes love eller administrative bestemmelser, denne aftale eller andre internationale aftaler er fritaget for visumpligt.
            2.   Kap Verdes eller medlemsstaternes nationale lovgivning eller EU-retten finder anvendelse på anliggender, der ikke er omfattet af denne aftale, herunder bl.a. afslag på visumansøgninger, anerkendelse af rejsedokumenter, dokumentation for tilstrækkelige subsistensmidler, nægtelse af indrejse og udsendelsesforanstaltninger.«

         Med forbehold af aftalens artikel 8, påvirker aftalen ikke de gældende EU-regler og nationale regler om visumpligt og visumfritagelse. Det foreskrives f.eks. i artikel 4 i Rådets forordning (EF) nr. 539/2001 (1), at medlemsstaterne bl.a. kan fritage medlemmer af besætningen inden for civil luftfart og skibsfart for visumpligt.
         Europa-Parlamentets og Rådets forordning (EF) nr. 810/2009 (2) (»visumkodeksen«) anvendes på alle anliggender, som ikke er dækket af aftalen, såsom fastlæggelsen af, hvilket Schengenland der er ansvarligt for behandlingen af en visumansøgning, begrundelsen for at afslå at udstede et visum og retten til at klage over en negativ afgørelse. Endvidere anvendes Schengenreglerne og national ret fortsat på anliggender, som ikke er omfattet af aftalen, såsom på anerkendelsen af rejsedokumenter, dokumentation for rejsens formål og fornødne subsistensmidler, behandlingstiden for visumansøgninger, nægtelse af indrejse på medlemsstaternes område og udsendelsesforanstaltninger.
         Selv om betingelserne i aftalen er opfyldt, kan udstedelse af visa stadig afslås, hvis betingelserne i artikel 5 i Europa-Parlamentets og Rådets forordning (EF) nr. 562/2006 (3) (»Schengengrænsekodeksen«) ikke er opfyldt, dvs. hvis personen ikke er i besiddelse af et gyldigt rejsedokument, er indberettet i Schengeninformationssystemet, personen betragtes som en trussel mod den offentlige orden, den indre sikkerhed, osv.
         Anden fleksibilitet i forbindelse med udstedelsen af visa, som er tilladt ifølge visumkodeksen, gør sig fortsat gældende. Visa til flere indrejser med en lang gyldighedsperiode — op til fem år — kan f.eks. udstedes til andre kategorier af personer end dem, der er nævnt i aftalens artikel 4, hvis betingelserne i visumkodeksen (artikel 24) er opfyldt. Ligeledes gælder visumkodeksens bestemmelser om gebyrfritagelse eller gebyrnedsættelse (visumkodeksens artikel 16, stk. 5 og 6) fortsat. Kap Verdes nationale ret finder fortsat anvendelse på alle anliggender, som vedrører Kap Verdes udstedelse af visa til EU-borgere, og som ikke omfattet af aftalen, såsom de anliggender, der er nævnt i de foregående tre afsnit.
         1.3.   Visumtyper, der er omfattet af aftalen

         I aftalens artikel 3, litra d), defineres »visum« som »en tilladelse udstedt af eller en afgørelse truffet af en medlemsstat eller af Kap Verde, som er nødvendig for indrejse i eller transit gennem eller et planlagt ophold på højst 90 dage i den pågældende medlemsstat eller i flere medlemsstater eller i Kap Verde«.
         De lempelser, der følger af aftalen, gælder både ensartede visa med gyldighed på alle medlemsstaternes område og visa med begrænset territorial gyldighed. De gælder også visa til kortvarigt ophold og transitvisa udstedt af Kap Verde til EU-borgere.
         1.4.   Beregning af varigheden af det ophold, hvortil der er udstedt visum

         I overensstemmelse med Schengengrænsekodeksens artikel 5, stk. 1, forstås ved begrebet »kortvarigt ophold«: »90 dage inden for en periode på 180 dage, hvorved perioden på 180 dage forud for hver opholdsdag tages i betragtning«.
         Indrejsedagen vil blive fastsat som den første dag med ophold på medlemsstaternes område, og udrejsedagen vil blive fastsat som den sidste dag med ophold på medlemsstaternes område. Begrebet »inden for en periode på 180 dage« indebærer, at der anvendes en »rullende« referenceperiode på 180 dage, hvor hver dag i opholdet sammenholdes med den seneste periode på 180 dage for at sikre, at kravet om højst 90 dage inden for en periode på 180 dage fortsat er overholdt. Det betyder, at et fravær i en sammenhængende periode på 90 dage giver mulighed for et nyt ophold på højst 90 dage.
         På følgende adresse findes en regnemaskine, som kan benyttes til at beregne varigheden af det ophold, der er tilladt ifølge de nye regler: http://ec.europa.eu/dgs/home-affairs/what-we-do/policies/borders-and-visas/border-crossing/index_en.htm.
         Følgende er et eksempel på beregning af et ophold på grundlag af den nye definition:
         En person med et visum til flere indrejser med et års gyldighed (18.4.2014-18.4.2015) indrejser for første gang den 19.4.2014 og bliver i 3 dage. Den pågældende person indrejser igen den 18.6.2014 og bliver i 86 dage. I så fald kunne situationen se således ud på de konkrete datoer:

                     —

                     den 11.9.2014: i løbet af de seneste 180 dage (16.3.2014-11.9.2014) har vedkommende haft ophold i 3 dage (19.4.2014-21.4.2014) plus 86 dage (18.6.2014-11.9.2014) = 89 dage = ingen overskridelse. Vedkommende kan stadig blive op til 1 dag

                     —

                     fra den 16.10.2014: vedkommende kan indrejse med henblik på et ophold på yderligere 3 dage (den 16.10.2014 bliver opholdet den 19.4.2014 irrelevant (uden for perioden på 180 dage); den 17.10.2014 bliver opholdet den 20.4.2014 irrelevant (uden for perioden på 180 dage, osv.)

                     —

                     fra den 15.12.2014: vedkommende kan indrejse med henblik på et ophold på yderligere 86 dage (den 15.12.2014 bliver opholdet den 18.6.2014 irrelevant (uden for perioden på 180 dage); den 16.12.2014 bliver opholdet den 19.6.2014 irrelevant, osv.).

               1.5.   Situationen for de medlemsstater, der endnu ikke anvender Schengenreglerne fuldt ud, de medlemsstater, der ikke deltager i EU's fælles visumpolitik, og de associerede lande

         De medlemsstater, der tiltrådte Unionen i 2004 (Cypern, Den Tjekkiske Republik, Estland, Letland, Litauen, Malta, Polen, Slovakiet, Slovenien, og Ungarn), 2007 (Bulgarien og Rumænien) og 2013 (Kroatien) er bundet af aftalen fra dens ikrafttræden.
         Bulgarien, Cypern, Kroatien og Rumænien anvender endnu ikke Schengenreglerne fuldt ud. De vil fortsat udstede nationale visa med en gyldighed begrænset til deres nationale område. Når disse medlemsstater anvender Schengenreglerne fuldt ud, vil de fortsat anvende aftalen.
         National ret finder fortsat anvendelse på alle spørgsmål, der ikke er omfattet af aftalen, indtil det tidspunkt hvor disse medlemsstater anvender Schengenreglerne fuldt ud. Fra det tidspunkt anvendes Schengenreglerne og/eller national ret på spørgsmål, der ikke er omfattet af aftalen.
         Bulgarien, Cypern, Kroatien og Rumænien er bemyndigede til at anerkende opholdstilladelser, D-visa og visa til kortvarigt ophold, der er udstedt af Schengenlande og associerede lande med henblik på kortvarigt ophold, på deres område.
         I overensstemmelse med artikel 21 i konventionen om gennemførelse af Schengenaftalen (4) skal alle Schengenlande anerkende visa til længerevarende ophold og opholdstilladelser, som de andre medlemsstater har udstedt, som gyldige til kortvarigt ophold på hinandens område. Schengenmedlemsstaterne anerkender opholdstilladelser, D-visa og visa til kortvarigt ophold fra lande associerede med Schengen til indrejse og kortvarigt ophold og vice versa.
         Aftalen finder ikke anvendelse på Det Forenede Kongerige, Irland og Danmark, men omfatter fælles erklæringer om det hensigtsmæssige i, at der indgås bilaterale aftaler om visumlempelse mellem Kap Verde og disse medlemsstater.
         Selv om Island, Norge, Schweiz og Liechtenstein er associerede med Schengen, er de ikke bundet af aftalen. Aftalen indeholder dog en fælles erklæring om det hensigtsmæssige i, at der indgås bilaterale aftaler om visumlempelse mellem Kap Verde og disse Schengenlande hurtigst muligt.
         1.6.   Aftalen og andre bilaterale aftaler

         Det fremgår af aftalens artikel 11, at:

            »Denne aftale har fra og med sin ikrafttræden forrang for bestemmelser i enhver bilateral eller multilateral aftale indgået mellem medlemsstaterne og Kap Verde, hvis sådanne bestemmelser omhandler spørgsmål, der er omfattet af denne aftale.«

         Fra datoen for aftalens ikrafttræden ophørte bestemmelserne i de gældende bilaterale aftaler mellem medlemsstaterne og Kap Verde om spørgsmål, der er omfattet af aftalen, med at være finde anvendelse. I overensstemmelse med EU-retten skal medlemsstaterne træffe de nødvendige foranstaltninger til at fjerne uoverensstemmelser mellem deres bilaterale aftaler og aftalen.
         Hvis en medlemsstat har indgået en bilateral aftale eller ordning med Kap Verde om spørgsmål, der ikke er omfattet af aftalen, finder undtagelsen fortsat anvendelse efter aftalens ikrafttræden.
         II.   SÆRLIGE BESTEMMELSER
         2.1.   Regler, der finder anvendelse på alle visumansøgere

         Det bemærkes, at de lempelser, der er omhandlet nedenfor vedrørende udrejse i tilfælde af tab eller tyveri af dokumenter og forlængelse af visum under ekstraordinære omstændigheder, finder anvendelse for alle visumindehavere fra Kap Verde og medlemsstaterne.
         2.1.1.   Forlængelse af et visum under ekstraordinære omstændigheder

         Det fremgår af aftalens artikel 7, at:

            »Kapverdiske statsborgere og unionsborgere, der på grund af force majeure ikke har mulighed for at forlade medlemsstaternes eller Kap Verdes område inden for den frist, der er anført i deres visum, kan i overensstemmelse med værtslandets lovgivning vederlagsfrit få forlænget deres visums gyldighed i det tidsrum, det er nødvendigt, for at de kan vende tilbage til deres bopælsland.«

         Hvad angår muligheden for at forlænge gyldigheden af et visum på grund af force majeure (f.eks. ophold på et hospital som følge af en ulykke), hvor indehaveren ikke har mulighed for at forlade medlemsstaternes område inden den dato, der er anført på visummet, finder visumkodeksens artikel 33, stk. 1, anvendelse, i det omfang det er forenelige med aftalen (f.eks. skal det forlængede visum fortsat være et ensartet visum, der giver ret til indrejse i alle de Schengenmedlemsstater, som visummet var gyldigt til på dets udstedelsestidspunkt). I overensstemmelse med aftalen kræves der i tilfælde af force majeure ikke gebyr for at få forlænget et visum.
         2.2.   Regler, der finder anvendelse på visse kategorier af visumansøgere

         2.2.1.   Udstedelse af visa til flere indrejser

         Når visumansøgeren skal rejse ofte eller regelmæssigt til Kap Verdes område eller medlemsstaternes område, kan der blive udstedt visum til kortvarigt ophold til flere besøg, forudsat at varigheden af disse besøg ikke overstiger 90 dage inden for en periode på 180 dage.
         Det fremgår af aftalens artikel 4, stk. 1, at:

            »1.   Medlemsstaternes og Kap Verdes diplomatiske og konsulære repræsentationer udsteder visa til flere indrejser gældende i fem år til følgende personkategorier:

                        a)

                        medlemmer af nationale og regionale regeringer og parlamenter, forfatningsdomstole og højesteretter, såfremt de ikke er fritaget for visumpligten i medfør af denne aftale, når de rejser i embeds medfør

                        b)

                        faste medlemmer af officielle delegationer, der efter en officiel indbydelse stilet til Kap Verde, medlemsstaterne eller Unionen regelmæssigt deltager i møder, høringer, forhandlinger eller udvekslingsprogrammer samt arrangementer afholdt af mellemstatslige organisationer på medlemsstaternes eller Kap Verdes område

                        c)

                        forretningsfolk og repræsentanter for virksomheder, der jævnligt rejser til medlemsstaterne eller Kap Verde

                        d)

                        ægtefæller, børn (herunder adoptivbørn) under 21 år eller forsørgelsesberettigede børn og forældre, der aflægger besøg hos

                                    —

                                    kapverdiske statsborgere med lovligt ophold på en medlemsstats område eller unionsborgere med lovligt ophold i Kap Verde, eller

                                    —

                                    unionsborgere med ophold i den stat, hvori de er statsborgere, eller kapverdiske statsborgere med ophold i Kap Verde.

                  Hvis behovet for eller intentionen om at rejse ofte eller regelmæssigt tydeligvis er begrænset til et kortere tidsrum, begrænses gyldigheden af visummet til flere indrejser, bl.a. når

                        —

                        embedsperioden for så vidt angår de personer, der er omhandlet i litra a)

                        —

                        varigheden af det faste medlemskab af en officiel delegation for så vidt angår de personer, der er omhandlet i litra b)

                        —

                        varigheden af funktionen som forretningsmand eller forretningskvinde eller repræsentant for en virksomhed for så vidt angår de personer, der er omhandlet i litra c), eller

                        —

                        opholdstilladelsen for kapverdiske statsborgere med lovligt ophold på en medlemsstats område og for unionsborgere med lovligt ophold i Kap Verde for så vidt angår de personer, der er omhandlet under litra d),

                  er på under fem år.«

         I betragtning af disse personkategoriers erhvervsmæssige status eller deres familierelation til en statsborger i Kap Verde eller i Unionen, som har lovligt ophold på Kap Verdes eller en medlemsstats område, og under hensyntagen til slægtninge til unionsborgere med ophold i den stat, hvori de er statsborgere, eller til slægtninge til kapverdiske statsborgere med ophold i Kap Verde, er det berettiget at indrømme dem visum til flere indrejser med en gyldighed på fem år eller med en gyldighed begrænset til embedsperioden eller til deres lovlige ophold, hvis dette er under fem år.
         For personer, der er omfattet af artikel 4, stk. 1, litra a), bør der fremlægges bekræftelse på deres erhvervsmæssige status og varigheden af deres mandat.
         Denne bestemmelse finder ikke anvendelse på personer, der er omfattet af artikel 4, stk. 1, litra a), hvis de ifølge aftalen er fritaget for visumpligt, dvs. hvis de er indehavere af et diplomatpas eller tjenestepas.
         Personer, der er omfattet af artikel 4, stk. 1, litra b), skal fremlægge dokumentation for deres status som fast medlem af delegationen og behovet for regelmæssigt at deltage i møder, høringer, forhandlinger eller udvekslingsprogrammer.
         Personer, der er omfattet af artikel 4, stk. 1, litra c), skal fremlægge dokumentation for deres erhvervsmæssige status og varigheden af deres aktiviteter.
         Personer, der er omfattet af artikel 4, stk. 1, litra d), skal fremlægge dokumentation for den inviterende persons lovlige ophold.
         Hvis behovet for eller intentionen om at rejse ofte eller regelmæssigt tydeligvis er begrænset til et kortere tidsrum, begrænses gyldigheden af visummet til flere indrejser til dette tidsrum.
         Det fremgår af aftalens artikel 4, stk. 2, at:

            »2.   Medlemsstaternes og Kap Verdes diplomatiske og konsulære repræsentationer udsteder visa til flere indrejser med en gyldighed på et år til følgende kategorier af personer, forudsat at de i det foregående år har fået udstedt mindst ét visum og har gjort brug af det i overensstemmelse med reglerne om indrejse og ophold på den pågældende stats område til:

                        a)

                        repræsentanter for civilsamfundsorganisationer, der jævnligt rejser til medlemsstaterne eller Kap Verde i uddannelsesøjemed eller for at deltage i seminarer og konferencer, også inden for rammerne af udvekslingsprogrammer

                        b)

                        liberale erhvervsdrivende, som deltager i internationale udstillinger, konferencer, symposier, seminarer eller lignende arrangementer, og som jævnligt rejser til medlemsstaterne eller Kap Verde

                        c)

                        personer, der deltager i videnskabelige, kulturelle eller kunstneriske aktiviteter, herunder universitets- og andre udvekslingsprogrammer, og som regelmæssigt rejser til medlemsstaterne eller Kap Verde

                        d)

                        deltagere i internationale sportsbegivenheder og deres professionelle ledsagere

                        e)

                        journalister og godkendte professionelle ledsagere

                        f)

                        skoleelever, studerende (herunder universitetsuddannede under videreuddannelse) og ledsagende lærere, der rejser i studie- eller uddannelsesøjemed, herunder inden for rammerne af udvekslingsprogrammer og andre uddannelsesrelaterede aktiviteter

                        g)

                        repræsentanter for religiøse samfund, der er anerkendt i Kap Verde og i medlemsstaterne, personer, der regelmæssigt rejser til medlemsstaterne eller Kap Verde

                        h)

                        personer, der regelmæssigt kommer på besøg af lægelige grunde

                        i)

                        deltagere i officielle udvekslingsprogrammer arrangeret af venskabsbyer eller kommunale myndigheder

                        j)

                        medlemmer af officielle delegationer, der efter en officiel indbydelse stilet til Kap Verde, medlemsstaterne eller Unionen regelmæssigt deltager i møder, høringer, forhandlinger eller udvekslingsprogrammer samt arrangementer afholdt af mellemstatslige organisationer på medlemsstaternes eller Kap Verdes område.

                  Hvis behovet for eller intentionen om at rejse ofte eller regelmæssigt tydeligvis er begrænset til et kortere tidsrum, begrænses gyldigheden af visummet til flere indrejser til dette tidsrum.«.

         Der udstedes i princippet visa til flere indrejser med en gyldighed på ét år til ovennævnte kategorier af visumansøgere, hvis visumansøgeren i det foregående år (12 måneder) har fået mindst ét visum og gjort brug af det i overensstemmelse med reglerne for indrejse og ophold i den/de besøgte land/lande (f.eks. må vedkommende ikke have overskredet visummets gyldighedsperiode), og hvis der er grund til at anmode om et visum til flere indrejser.
         I de tilfælde, hvor det ikke er berettiget at udstede et visum med en gyldighed på ét år (f.eks. hvis udvekslingsprogrammets varighed er på under ét år, eller hvis den pågældende person ikke skal rejse ofte eller regelmæssigt i et helt år), vil visummets gyldighed være på under et år, forudsat at de andre krav for udstedelse af visum er opfyldt.
         Det fremgår af aftalens artikel 4, stk. 3 og 4, at:

            »3.   Medlemsstaternes og Kap Verdes diplomatiske repræsentationer og konsulater udsteder visa til flere indrejser med en gyldighed på mindst to år og højst fem år til de i stk. 2 nævnte personkategorier, forudsat at de i de foregående to år har benyttet sig af et etårigt visum til flere indrejser i overensstemmelse med reglerne om indrejse og ophold på værtslandets område.
            Hvis behovet for eller intentionen om at rejse ofte eller regelmæssigt tydeligvis er begrænset til et kortere tidsrum, begrænses gyldigheden af visummet til flere indrejser til dette tidsrum.
            4.   De i stk. 1, 2 og 3 omhandlede personers samlede ophold på medlemsstaternes og Kap Verdes område må ikke overstige 90 dage for hver periode på 180 dage.«.

         Der udstedes visa til flere indrejser med en gyldighed fra 2 år op til 5 år til de kategorier af visumansøgere, der er nævnt i artikel 4, stk. 2, forudsat at de i de foregående to år (24 måneder) har gjort brug af visa til flere indrejser med en gyldighed på mindst ét år i overensstemmelse med reglerne om indrejse og ophold i det/de besøgte land/lande, og behovet for at ansøge om et visum til flere indrejser stadig gør sig gældende. Det skal bemærkes, at et visum til flere indrejser med en gyldighed på 2 til 5 år kun udstedes, hvis visumansøgeren i løbet af de to foregående år har fået udstedt to visa med en gyldighed på mindst ét år, og hvis den pågældende person har gjort brug af disse visa i overensstemmelse med lovgivningen om indrejse og ophold i det/de besøgte land/lande. De diplomatiske og konsulære repræsentationer skal ud fra en vurdering af hver enkelt visumansøgning træffe afgørelse om gyldighedsperioden for disse visa, dvs. fra 2 til 5 år.
         Der er ingen forpligtelse til at udstede et visum til flere indrejser, hvis ansøgeren ikke har gjort brug af et tidligere visum.
         2.2.2.   Gebyr for behandling af visumansøgninger

         Det fremgår af aftalens artikel 5, stk. 1, at:

            »1.   Uden at det berører bestemmelserne i stk. 2, opkræver medlemsstaterne og Kap Verde ikke visumgebyrer for følgende personkategorier:

                        a)

                        medlemmer af officielle delegationer, der efter en officiel indbydelse stilet til Kap Verde, medlemsstaterne eller Unionen deltager i møder, høringer, forhandlinger eller officielle udvekslingsprogrammer samt arrangementer afholdt af mellemstatslige organisationer på en medlemsstats eller Kap Verdes område

                        b)

                        børn under 12 år (5)

                        c)

                        skoleelever, studerende, universitetsuddannede under videreuddannelse og ledsagende lærere, der tager ophold i studie- eller uddannelsesøjemed

                        d)

                        forskere, der rejser i videnskabeligt forskningsøjemed

                        e)

                        unge under 25 år, der deltager i seminarer, konferencer, sportsarrangementer, kulturelle eller uddannelsesmæssige begivenheder tilrettelagt af nonprofitorganisationer.«.

         Der er fuld gebyrfritagelse for ovennævnte personkategorier.
         Det fremgår af visumkodeksens artikel 16, stk. 6, og artikel 16, stk. 7, første afsnit, at:

            »6.   I individuelle tilfælde kan det undlades at opkræve visumgebyr, eller det kan nedsættes, når dette har til formål at fremme kulturelle eller sportslige interesser samt interesser på området udenrigspolitik, udviklingspolitik og andre områder af vital offentlig interesse eller af humanitære årsager.
            7.   Visumgebyret opkræves i euro, i den lokale valuta i tredjelandet eller i den valuta, der normalt anvendes i det tredjeland, hvor ansøgningen indgives, og det refunderes kun i de tilfælde, der henvises til i artikel 18, stk. 2, og artikel 19, stk. 3.« (dvs. tilfælde, hvor en visumansøgning ikke kan antages, eller hvor konsulatet ikke er kompetent).

         Visumansøgere fra Kap Verde, jf. visumkodeksens artikel 16, stk. 8, og borgere i Den Europæiske Union, jf. Kap Verdes Décret-Loi 27/2007, »modtager en kvittering for det visumgebyr, der er betalt«.
         Det fremgår af aftalens artikel 5, stk. 2, at:

            »2.   Hvis medlemsstaterne eller Kap Verde samarbejder med en ekstern serviceudbyder, kan der opkræves servicegebyr. Servicegebyret skal være proportionelt med de omkostninger, som den eksterne serviceudbyder har afholdt ved udførelsen af sine opgaver, og må ikke overstige 30 EUR. Kap Verde, medlemsstaten eller de berørte medlemsstater skal give alle kategorier af ansøgere adgang til at indgive ansøgninger direkte til deres konsulater.«.

         De personkategorier, der er fritaget for visumgebyr, skal betale et servicegebyr, hvis medlemsstaten samarbejder med en ekstern tjenesteudbyder.
         I øjeblikket har ingen medlemsstater indgået aftaler med eksterne tjenesteudbydere i Kap Verde.
         2.2.3.   Indehavere af diplomatpas og tjenestepas

         Det fremgår af aftalens artikel 8, at:

            »1.   Kapverdiske statsborgere eller statsborgere i en af medlemsstaterne, der er indehavere af et gyldigt diplomat- eller tjenestepas, har ret til indrejse i, udrejse af og rejse i transit gennem medlemsstaternes eller Kap Verdes område uden visum.
            2.   De i stk. 1 omhandlede personer kan opholde sig på medlemsstaternes eller Kap Verdes område i højst 90 dage for hver periode på 180 dage.«.

         Procedurerne vedrørende udstationering af diplomater i medlemsstaterne er ikke reguleret af aftalen. Den sædvanlige akkrediteringsprocedure finder anvendelse.
         Det fremgår af en fælles erklæring, der er knyttet aftalen, at parterne blev enige om, at hver part kan suspendere en del af aftalen, navnlig artikel 8, hvis dens anvendelse fører til den anden parts misbrug af aftalen eller til en trussel mod den offentlige sikkerhed. Den delvise suspension af aftalen skal ske efter proceduren i aftalens artikel 12, stk. 5.
         Hvis anvendelsen af artikel 8 er suspenderet, indleder parterne forhandlinger med hinanden inden for rammerne af det blandede udvalg med henblik på at løse de problemer, der førte til denne suspension.
         Begge parter erklærer, at de vil prioritere at sikre et højt sikkerhedsniveau for diplomat- og tjenestepas, bl.a. ved at indføre biometriske identifikatorer. For Unionens vedkommende vil dette blive sikret i overensstemmelse med kravene i Rådets forordning (EF) nr. 2252/2004 (6).
         III.   SAMARBEJDE OM DOKUMENTSIKKERHED
         Det fremgår af en fælleserklæring, der er knyttet til aftalen, at parterne er enige om, at det blandede udvalg bør vurdere, hvilken betydning de respektive rejsedokumenters sikkerhedsniveau har på den måde, hvorpå aftalen fungerer. Parterne forpligtelse sig med henblik herpå til regelmæssigt at underrette hinanden om de foranstaltninger, der træffes for at undgå mange forskellige rejsedokumenter, for at udvikle de tekniske sikkerhedsaspekter af rejsedokumenter og i forbindelse med personliggørelsesprocessen ved udstedelsen af rejsedokumenter.
         IV.   STATISTIK
         For at gøre det muligt for det blandede udvalg at overvåge aftalens anvendelse effektivt, skal medlemsstaternes diplomatiske og konsulære repræsentationer hver sjette måned fremsende statistikker til Kommissionen, navnlig så vidt muligt med angivelse pr. måned af:

                     —

                     hvor mange visa til flere indrejser, der er udstedt

                     —

                     hvor længe de udstedte visa til flere indrejser er gyldige

                     —

                     hvor mange visa, der er udstedt vederlagsfrit til de forskellige personkategorier, som er omfattet af aftalen.

            (1)  Rådets forordning (EF) nr. 539/2001 af 15. marts 2001 om fastlæggelse af listen over de tredjelande, hvis statsborgere skal være i besiddelse af visum ved passage af de ydre grænser, og listen over de tredjelande, hvis statsborgere er fritaget for dette krav (EFT L 81 af 21.3.2001, s. 1).

            (2)  Europa-Parlamentets og Rådets forordning (EF) nr. 810/2009 af 13. juli 2009 om en fællesskabskodeks for visa (visumkodeks) (EUT L 243 af 15.9.2009, s. 1).

            (3)  Europa-Parlamentets og Rådets forordning (EF) nr. 562/2006 af 15. marts 2006 om indførelse af en fællesskabskodeks for personers grænsepassage (Schengen-grænsekodeks) (EUT L 105 af 13.4.2006, s. 1).

            (4)  EFT L 239 af 22.9.2000, s. 19.

            (5)

            NB For at kunne drage fordel af gebyrfritagelsen for denne kategori af personer, skal visumansøgerne kunne dokumentere deres alder.

            (6)  Rådets forordning (EF) nr. 2252/2004 af 13. december 2004 om standarder for sikkerhedselementer og biometriske identifikatorer i pas og rejsedokumenter, som medlemsstaterne udsteder (EUT L 385 af 29.12.2004, s. 1).


Avis juridique important

|

31985D0424

85/424/EØF: Rådets afgørelse af 26. marts 1985 om anvendelse af den internationale overenskomst af 1983 om tropisk træ

EF-Tidende nr. L 236 af 03/09/1985 s. 0008 - 0008 den finske specialudgave: kapitel 11 bind 11 s. 0225  den spanske specialudgave: Kapitel 11 bind 22 s. 0138  den svenske specialudgave: kapitel 11 bind 11 s. 0225  den portugisiske specialudgave: Kapitel 11 bind 22 s. 0138

*****  RAADETS  AFGOERELSE  af 26. marts 1985  om anvendelse af den internationale overenskomst af 1983 om tropisk trae  (85/424/EOEF)  RAADET FOR DE EUROPAEISKE  FAELLESSKABER HAR -  under henvisning til traktaten om oprettelse af Det europaeiske oekonomiske Faellesskab, saerlig artikel 113 og 116,  under henvisning til henstilling fra Kommissionen, og  ud fra foelgende betragtninger:  Den internationale overenskomst af 1983 om tropisk trae blev undertegnet af Faellesskabet og dets medlemsstater den 29. juni 1984;  anvendelsen af denne overenskomst forudsaetter, at saavel Faellesskabet som dets medlemsstater tager de noedvendige skridt -  TRUFFET FOELGENDE AFGOERELSE:  Artikel 1  Faellesskabet og dets medlemsstater erklaerer, at de i overensstemmelse med artikel 34 eller 36 i den internationale overenskomst af 1983 om tropisk trae vil anvende denne, naar den traeder i kraft i henhold til bestemmelserne i artikel 37.  Faellesskabet vil anvende overenskomsten midlertidigt.  Artikel 2  Formanden for Raadet bemyndiges til at udpege den person, der er befoejet til paa Faellesskabets vegne at deponere meddelelsen om midlertidig anvendelse af overenskomsten.  Artikel 3  Denne afgoerelse offentliggoeres i De Europaeiske Faellesskabers Tidende.  Udfaerdiget i Bruxelles, den 26. marts 1985.  Paa Raadets vegne  F. M. PANDOLFI  Formand


title: 2008/436/EF: Rådets afgørelse af 9. juni 2008 om udnævnelse af medlemmer og af efterfølgere for medlemmer af bestyrelsen for Det Europæiske Center for Udvikling af Erhvervsuddannelse

text:
               12.6.2008

               DA

               Den Europæiske Unions Tidende

               L 153/36

      RÅDETS AFGØRELSE

   af 9. juni 2008
   om udnævnelse af medlemmer og af efterfølgere for medlemmer af bestyrelsen for Det Europæiske Center for Udvikling af Erhvervsuddannelse
   (2008/436/EF)
   RÅDET FOR DEN EUROPÆISKE UNION HAR —
   under henvisning til Rådets forordning (EØF) nr. 337/75 af 10. februar 1975 om oprettelse af et europæisk center for udvikling af erhvervsuddannelse (1), særlig artikel 4,
   under henvisning til de kandidatlister, som Kommissionen har forelagt Rådet for så vidt angår repræsentanter for arbejdsgivernes organisationer, og
   ud fra følgende betragtninger:

               (1)

               Rådet har ved afgørelse af 18. september 2006 (2) udnævnt medlemmerne af bestyrelsen for Det Europæiske Center for Udvikling af Erhvervsuddannelse for perioden fra den 18. september 2006 til den 17. september 2009.

               (2)

               En plads som medlem af centrets bestyrelse i kategorien arbejdsgiverrepræsentanter er blevet ledig, efter at Gregor MIKLIC er trådt tilbage —

         TRUFFET FØLGENDE AFGØRELSE:
   Eneste artikel
   Til medlem af bestyrelsen for Det Europæiske Center for Udvikling af Erhvervsuddannelse udnævnes hermed for den resterende del af mandatperioden, dvs. indtil den 17. september 2009:

               I.

                  REPRÆSENTANTER FOR ARBEJDSGIVERNES ORGANISATIONER

                           SLOVENIEN

                           Marjan URBANČ
                           Association of Free Trade Unions of Slovenia

      Udfærdiget i Luxembourg, den 9. juni 2008.

            På Rådets vegne

         M. COTMAN

            Formand

      (1)  EFT L 39 af 13.2.1975, s. 1. Senest ændret ved forordning (EF) nr. 2051/2004 (EUT L 355 af 1.12.2004, s. 1).

      (2)  EUT C 240 af 5.10.2006, s. 1.


title: 2007/38/EF: Rådets afgørelse af 22. januar 2007 om beskikkelse af tre danske medlemmer af og fem danske suppleanter til Regionsudvalget

text:
               24.1.2007

               DA

               Den Europæiske Unions Tidende

               L 17/20

      RÅDETS AFGØRELSE

   af 22. januar 2007
   om beskikkelse af tre danske medlemmer af og fem danske suppleanter til Regionsudvalget
   (2007/38/EF)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 263,
   under henvisning til indstillingen fra den danske regering, og
   ud fra følgende betragtninger:

               (1)

               Rådet vedtog den 24. januar 2006 afgørelse 2006/116/EF om beskikkelse af medlemmer af og suppleanter til Regionsudvalget for perioden fra den 26. januar 2006 til den 25. januar 2010 (1).

               (2)

               Der bliver tre pladser ledige som medlemmer af Regionsudvalget, når Vibeke STORM RASMUSSEN, Johannes FLENSTED-JENSEN og Lars ABEL træder tilbage. Der bliver fire pladser ledige som suppleanter til Regionsudvalget, når Kristian EBBENSGAARD, Søren ERIKSEN, Jan BOYE og Bente NIELSEN træder tilbage. Det sker pr. 1. januar 2007. Der bliver en plads ledig som suppleant til Regionsudvalget, når Mona HEIBERG beskikkes som medlem —

         TRUFFET FØLGENDE AFGØRELSE:
   Artikel 1
   Følgende beskikkes herved til Regionsudvalget for den resterende del af mandatperioden, dvs. indtil den 25. januar 2010:

               a)

               som medlemmer:

                           —

                           Henrik RINGBÆK MADSEN, regionsrådsmedlem, som efterfølger for Vibeke STORM RASMUSSEN

                           —

                           Karsten UNO PETERSEN, regionsrådsmedlem, som efterfølger for Johannes FLENSTED-JENSEN

                           —

                           Mona HEIBERG, borgerrepræsentant, Københavns kommune, som efterfølger for Lars ABEL

               b)

               som suppleanter:

                           —

                           Lykke DEBOIS, regionsrådsmedlem, som efterfølger for Kristian EBBENSGAARD

                           —

                           Bent LARSEN, regionsrådsmedlem, som efterfølger for Søren ERIKSEN

                           —

                           Tove LARSEN, formand for sammenlægningsudvalget, Aabenraa kommune, som efterfølger for Bente NIELSEN

                           —

                           Erik NIELSEN, borgmester, Rødovre kommune, som efterfølger for Jan BOYE

                           —

                           Søren SALLING, regionsrådsmedlem, som efterfølger for Mona HEIBERG.

         Artikel 2
   Denne afgørelse har virkning fra den 1. januar 2007.

      Udfærdiget i Bruxelles, den 22. januar 2007.

            På Rådets vegne

         F.-W. STEINMEIER

            Formand

      (1)  EFT L 56 af 25.2.2006, s. 75.


title: Rådets afgørelse af 9. november 1973 om indgåelse af aftalen mellem Det europæiske økonomiske Fællesskab og Den islamitiske republik Mauritanien om levering af skummetmælkspulver som fødevarehjælp

text:
13 . 12. 73                              De Europæiske Fællesskabers Tidende                         Nr. L 343 /25
                                                 RÅDETS AFGØRELSE
                                                   af 9. november 1973
            om indgåelse af aftalen mellem Det europæiske økonomiske Fællesskab og Den islami
            tiske republik Mauritanien^om levering af skummetmælkspulver som fødevarehjælp
                                                        (73/383/EØF)
            RÅDET FOR DE EUROPÆISKE FÆLLESSKABER HAR
            under henvisning til traktaten om oprettelse af Det europæiske økonomiske Fællesskab,
            særlig artiklerne 113, 114 og 228,
            under henvisning til henstilling fra Kommissionen, og
                                                                                ■p
            ud fra følgende betragtninger :
            Rådet har ved forordning (EØF) nr. 1264/73 af 14. maj 1973 om levering af skummet
            mælkspulver som fødevarehjælp til Sahel-landene (*) besluttet at stille 1 800 tons skum
            metmælkspulver til rådighed for Den islamitiske republik Mauritanien ;
            det er hensigtsmæssigt at beskrive den fremgangsmåde, hvorefter det i aftalens artikel
            II omhandlede bestemmelsessted fastslås,
            TRUFFET FØLGENDE AFGØRELSE :^
                                                          Artikel 1
            På Fællesskabets vegne indgås aftalen mellem Det europæiske økonomiske Fællesskab
            og Den islamitiske republik Mauritanien om levering af skummetmælkspulver som
            fødevarehjælp, som er bilag til denne afgørelse.
                                                          Artikel 2
            Det i aftalens artikel II omhandlede samtykke gives af Kommissionen på Fællesskabets
            vegne .
                                                          Artikel 3
            Formanden for Rådet bemyndiges til at udpege de personer, som har fuldmagt til at
            undertegne aftalen, og at meddele dem de nødvendige beføjelser til at forpligte Fælles
            skabet.
            Udfærdiget i Bruxelles, den 9. november 1973 .
                                                                                På Rådets vegne
                                                                                Per HÆKKERUP
                                                                                Formand
            i 1 ) EFT nr. L 129 af 16. 5. 1973 , s. 27.


title: 2011/655/: Europa-Parlamentets og Rådets afgørelse af 27. september 2011 om anvendelse af Den Europæiske Fond for Tilpasning til Globaliseringen i henhold til punkt 28 i den interinstitutionelle aftale af 17. maj 2006 mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning (ansøgning EGF/2010/028 NL/Overijssel hovedgruppe 18, Nederlandene)

text:
               7.10.2011

               DA

               Den Europæiske Unions Tidende

               L 263/12

         EUROPA-PARLAMENTETS OG RÅDETS AFGØRELSE
   af 27. september 2011
   om anvendelse af Den Europæiske Fond for Tilpasning til Globaliseringen i henhold til punkt 28 i den interinstitutionelle aftale af 17. maj 2006 mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning (ansøgning EGF/2010/028 NL/Overijssel hovedgruppe 18, Nederlandene)
   (2011/655/EU)
   EUROPA-PARLAMENTET OG RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde,
   under henvisning til den interinstitutionelle aftale af 17. maj 2006 mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning (1), særlig punkt 28,
   under henvisning til Europa-Parlamentets og Rådets forordning (EF) nr. 1927/2006 af 20. december 2006 om oprettelse af Den Europæiske Fond for Tilpasning til Globaliseringen (2), særlig artikel 12, stk. 3,
   under henvisning til forslag fra Europa-Kommissionen, og
   ud fra følgende betragtninger:

               (1)

               Den Europæiske Fond for Tilpasning til Globaliseringen (EGF) blev oprettet med henblik på at yde supplerende støtte til de arbejdstagere, der afskediges som følge af gennemgribende strukturelle ændringer i verdenshandelsmønstrene, som kan tilskrives globaliseringen, og at hjælpe dem med at vende tilbage til arbejdsmarkedet.

               (2)

               Anvendelsesområdet for EGF blev udvidet for ansøgninger indgivet fra den 1. maj 2009, således at det også kom til at omfatte støtte til arbejdstagere, der bliver afskediget som en direkte følge af den internationale finansielle og økonomiske krise.

               (3)

               Den interinstitutionelle aftale af 17. maj 2006 giver mulighed for at anvende EGF inden for et årligt loft på 500 mio. EUR.

               (4)

               Nederlandene indgav den 20. december 2010 en ansøgning om anvendelse af EGF i forbindelse med afskedigelser i ni virksomheder, der var aktive inden for NACE rev. 2 hovedgruppe 18 (trykning og reproduktion af indspillede medier) i NUTS II-regionen Overijssel (NL21) i Nederlandene, og supplerede denne ansøgning med yderligere oplysninger frem til den 7. marts 2011. Ansøgningen opfylder kravene til fastlæggelse af støttebeløbets størrelse, jf. artikel 10 i forordning (EF) nr. 1927/2006. Kommissionen foreslår derfor, at der ydes en støtte på 718 140 EUR.

               (5)

               Der bør derfor som følge af Nederlandenes ansøgning ydes støtte fra EGF —

         VEDTAGET DENNE AFGØRELSE:
   Artikel 1
   I forbindelse med Den Europæiske Unions almindelige budget for regnskabsåret 2011 stilles der et beløb til rådighed fra Den Europæiske Fond for Tilpasning til Globaliseringen på 718 140 EUR i forpligtelses- og betalingsbevillinger.
   Artikel 2
   Denne afgørelse offentliggøres i Den Europæiske Unions Tidende.

      Udfærdiget i Strasbourg, den 27. september 2011

            På Europa-Parlamentets vegne

         J. BUZEK

            Formand

            På Rådets vegne

         M. DOWGIELEWICZ

            Formand

      (1)  EUT C 139 af 14.6.2006, s. 1.

      (2)  EUT L 406 af 30.12.2006, s. 1.


title: 2007/566/EF: Rådets afgørelse af 23. juli 2007 om undertegnelse og midlertidig anvendelse af aftale om Republikken Bulgariens og Rumæniens deltagelse i Det Europæiske Økonomiske Samarbejdsområde og fire dertil knyttede aftaler

text:
                  25.8.2007

                  DA

                  Den Europæiske Unions Tidende

                  L 221/1

         RÅDETS AFGØRELSE
         af 23. juli 2007
         om undertegnelse og midlertidig anvendelse af aftale om Republikken Bulgariens og Rumæniens deltagelse i Det Europæiske Økonomiske Samarbejdsområde og fire dertil knyttede aftaler
         (2007/566/EF)
         RÅDET FOR DEN EUROPÆISKE UNION HAR —
         under henvisning til traktaten om oprettelse af Det Europæiske Fællesskab, særlig artikel 310, sammenholdt med artikel 300, stk. 2, første afsnit, andet punktum,
         under henvisning til forslag fra Kommissionen, og
         ud fra følgende betragtninger:

                     (1)

                     I medfør af artikel 128 i aftalen om Det Europæiske Økonomiske Samarbejdsområde (i det følgende benævnt »EØS-aftalen«) anmodede Republikken Bulgarien og Rumænien (i det følgende benævnt »EØS-ansøgerlandene«) efter deres tiltrædelse af Den Europæiske Union om at blive kontraherende parter i EØS-aftalen.

                     (2)

                     Til dette formål har Kommissionen på Det Europæiske Fællesskabs og dets medlemsstaters vegne forhandlet en aftale med Republikken Island, Fyrstendømmet Liechtenstein, Kongeriget Norge og EØS-ansøgerlandene om Republikken Bulgariens og Rumæniens deltagelse i Det Europæiske Økonomiske Samarbejdsområde (EØS) og fire dertil knyttede aftaler, nemlig:

                                 i)

                                 aftale i form af brevveksling mellem Det Europæiske Fællesskab og Kongeriget Norge om et samarbejdsprogram for økonomisk vækst og bæredygtig udvikling i Bulgarien

                                 ii)

                                 aftale i form af brevveksling mellem Det Europæiske Fællesskab og Kongeriget Norge om et samarbejdsprogram for økonomisk vækst og bæredygtig udvikling i Rumænien

                                 iii)

                                 tillægsprotokol til overenskomsten mellem Det Europæiske Økonomiske Fællesskab og Republikken Island som følge af Republikken Bulgariens og Rumæniens tiltrædelse af Den Europæiske Union, og

                                 iv)

                                 tillægsprotokol til overenskomsten mellem Det Europæiske Økonomiske Fællesskab og Kongeriget Norge som følge af Republikken Bulgariens og Rumæniens tiltrædelse af Den Europæiske Union.

                     (3)

                     Forhandlingerne blev tilendebragt den 29. marts 2007.

                     (4)

                     Med forbehold af en eventuel indgåelse på et senere tidspunkt bør de nævnte aftaler undertegnes på vegne af Det Europæiske Fællesskab.

                     (5)

                     I afventning af gennemførelsen af de procedurer, der er nødvendige for deres ikrafttræden, og for at det indre marked fortsat kan fungere inden for Det Europæiske Økonomiske Samarbejdsområde, bør de nævnte aftaler anvendes på et midlertidigt grundlag i medfør af aftaler i form af en brevveksling mellem Det Europæiske Fællesskab og henholdsvis Republikken Island, Fyrstendømmet Liechtenstein og Kongeriget Norge —

               TRUFFET FØLGENDE AFGØRELSE:

            Artikel 1
            Formanden for Rådet bemyndiges til at udpege den (de) person(er), der på Det Europæiske Fællesskabs vegne er beføjet til at undertegne følgende aftaler med forbehold af deres senere indgåelse:

                        —

                        aftale om Republikken Bulgariens og Rumæniens deltagelse i Det Europæiske Økonomiske Samarbejdsområde

                        —

                        aftale i form af brevveksling mellem Det Europæiske Fællesskab og Kongeriget Norge om et samarbejdsprogram for økonomisk vækst og bæredygtig udvikling i Bulgarien

                        —

                        aftale i form af brevveksling mellem Det Europæiske Fællesskab og Kongeriget Norge om et samarbejdsprogram for økonomisk vækst og bæredygtig udvikling i Rumænien

                        —

                        tillægsprotokol til overenskomsten mellem Det Europæiske Økonomiske Fællesskab og Republikken Island som følge af Republikken Bulgariens og Rumæniens tiltrædelse af Den Europæiske Union, og

                        —

                        tillægsprotokol til overenskomsten mellem Det Europæiske Økonomiske Fællesskab og Kongeriget Norge som følge af Republikken Bulgariens og Rumæniens tiltrædelse af Den Europæiske Union.

            Artikel 2
            Formanden for Rådet bemyndiges til at udpege den (de) person(er), der er beføjet til på Det Europæiske Fællesskabs vegne at undertegne aftaler i form af en brevveksling mellem Det Europæiske Fællesskab og henholdsvis Republikken Island, Fyrstendømmet Liechtenstein og Kongeriget Norge om midlertidig anvendelse af aftalen om Republikken Bulgariens og Rumæniens deltagelse i Det Europæiske Økonomiske Samarbejdsområde og fire dertil knyttede aftaler. Nævnte aftaler anvendes i afventning af deres ikrafttræden på et midlertidigt grundlag fra den første dag i måneden efter den dato, hvor den sidste af disse brevvekslinger er blevet afsluttet.
            Dog anvendes bestemmelserne i tillægsprotokollen til overenskomsten mellem Det Europæiske Økonomiske Fællesskab og Island som følge af Republikken Bulgariens og Rumæniens tiltrædelse af Den Europæiske Union og tillægsprotokollen til overenskomsten mellem Det Europæiske Økonomiske Fællesskab og Kongeriget Norge som følge af Republikken Bulgariens og Rumæniens tiltrædelse af Den Europæiske Union vedrørende nye ændrede toldkontingenter gældende for import til Fællesskabet af visse fisk og fiskerivarer med oprindelse i Island og Norge midlertidigt fra den første dag i den anden måned efter den dato, hvor den sidste af brevvekslingerne er blevet afsluttet.

            Artikel 3
            Teksterne til aftalen om Republikken Bulgariens og Rumæniens deltagelse i Det Europæiske Økonomiske Samarbejdsområde og de fire tilknyttede aftaler samt aftalerne i form af brevveksling om deres midlertidige anvendelse er knyttet til denne afgørelse.

            Udfærdiget i Bruxelles, den 23. juli 2007.

                  På Rådets vegne

               L. AMADO

                  Formand


title: Rådets afgørelse af 4. december 2012 om fornyelse af mandatet for formanden for EF-Sortsmyndighedens appelkammer

text:
               8.12.2012

               DA

               Den Europæiske Unions Tidende

               C 378/2

         RÅDETS AFGØRELSE
   af 4. december 2012
   om fornyelse af mandatet for formanden for EF-Sortsmyndighedens appelkammer
   2012/C 378/03
   RÅDET FOR DEN EUROPÆISKE UNION HAR —
   under henvisning til Rådets forordning (EF) nr. 2100/94 af 27. juli 1994 om EF-sortsbeskyttelse (1), særlig artikel 47, stk. 1, og
   ud fra følgende betragtninger:

               (1)

               Rådet udnævnte ved afgørelse 2007/858/EF af 17. december 2007 (2) Paul A.C.E. VAN DER KOOIJ til formand for EF-Sortsmyndighedens appelkammer.

               (2)

               Efter at have indhentet positiv udtalelse fra EF-Sortsmyndighedens administrationsråd foreslog Kommissionen den 10. oktober 2012 at forny mandatet for Paul A.C.E. VAN DER KOOIJ —

         VEDTAGET DENNE AFGØRELSE:
   Artikel 1
   Paul A.C.E. VAN DER KOOIJs mandat som formand for EF-Sortsmyndighedens appelkammer fornyes for en periode på fem år med virkning fra den 18. december 2012.
   Artikel 2
   Formanden for EF-Sortsmyndighedens administrationsråd bemyndiges til at træffe alle nødvendige foranstaltninger til gennemførelse af artikel 1.
   Artikel 3
   Denne afgørelse træder i kraft på dagen for vedtagelsen.

      Udfærdiget i Bruxelles, den 4. december 2012.

            På Rådets vegne

         V. SHIARLY

            Formand

      (1)  EFT L 227 af 1.9.1994, s. 1.

      (2)  EUT L 337 af 21.12.2007, s. 105.


Avis juridique important

|

31999D0853

1999/853/EF: Rådets afgørelse af 6. december 1999 om de principper, prioriteter, mellemliggende mål og betingelser, der skal indgå i tiltrædelsespartnerskabet med Den Slovakiske Republik

EF-Tidende nr. L 335 af 28/12/1999 s. 0022 - 0028

RÅDETS AFGØRELSEaf 6. december 1999om de principper, prioriteter, mellemliggende mål og betingelser, der skal indgå i tiltrædelsespartnerskabet med Den Slovakiske Republik(1999/853/EF)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab,under henvisning til Rådets forordning (EF) nr. 622/98 af 16. marts 1998 om bistand som led i førtiltrædelsesstrategien til de stater, der har ansøgt om tiltrædelse af Den Europæiske Union, og navnlig om etablering af tiltrædelsespartnerskaber(1), særlig artikel 2,under henvisning til forslag fra Kommissionen, ogud fra følgende betragtninger:(1) Det Europæiske Råd udtalte på mødet i Luxembourg, at tiltrædelsespartnerskabet er et nyt instrument, som udgør hjørnestenen i den udvidede førtiltrædelsesstrategi;(2) i forordning (EF) nr. 622/98 fastsættes det, at Rådet på forslag af Kommissionen med kvalificeret flertal træffer afgørelse om principperne, prioriteterne, de mellemliggende mål og betingelserne for de enkelte tiltrædelsespartnerskaber, således som de bliver forelagt hvert enkelt ansøgerland, samt om væsentlige senere ændringer heraf;(3) Fællesskabets bistand er betinget af, at visse væsentlige forudsætninger er opfyldt, herunder navnlig at forpligtelserne i henhold til Europaaftalerne overholdes, og at der sker fremskridt i retning af opfyldelse af København-kriterierne; såfremt en af de væsentlige forudsætninger ikke er opfyldt, kan Rådet på forslag af Kommissionen med kvalificeret flertal træffe passende foranstaltninger med hensyn til enhver form for førtiltrædelsesbistand;(4) Det Europæiske Råd i Luxembourg besluttede, at gennemførelsen af tiltrædelsespartnerskabet og de fremskridt, der gøres med overtagelsen af Fællesskabets regelværk, vil blive drøftet i organerne oprettet under Europaaftalen;(5) i Kommissionens periodiske rapport fra 1999 gives der en objektiv analyse af Den Slovakiske Republiks forberedelser til medlemskab, og der indkredses en række prioriterede områder, hvor der skal gøres en yderligere indsats;(6) Den Slovakiske Republik bør for at forberede sig til medlemskab ajourføre sit nationale program for overtagelsen af regelværket; dette program bør indeholde en tidsplan for virkeliggørelsen af de prioriteter og mellemliggende mål, der er fastlagt i tiltrædelsespartnerskabet -TRUFFET FØLGENDE AFGØRELSE:Artikel 1Tiltrædelsespartnerskabet med Den Slovakiske Republik bygger i overensstemmelse med artikel 2 i forordning (EF) nr. 622/98 på de principper, prioriteter, mellemliggende mål og betingelser, der er anført i bilaget, som udgør en integrerende del af denne afgørelse.Artikel 2Gennemførelsen af tiltrædelsespartnerskabet vil blive drøftet i organerne oprettet under Europaaftalen og i Rådets relevante organer, som Kommissionen regelmæssigt skal aflægge rapport til.Artikel 3Denne afgørelse træder i kraft på tredjedagen efter offentliggørelsen i De Europæiske Fællesskabers Tidende.Udfærdiget i Bruxelles, den 6. december 1999.På Rådets vegneT. HALONENFormand(1) EFT L 85 af 20.3.1999, s. 1.BILAGSLOVAKIET: TILTRÆDELSESPARTNERSKAB 19991. MÅLFormålet med tiltrædelsespartnerskabet er inden for en enkelt ramme at fastlægge de prioriterede områder for den yderligere indsats, der er identificeret i Kommissionens periodiske rapport fra 1999 om Slovakiets fremskridt mod medlemskab af Den Europæiske Union, tillige med de finansielle midler til at hjælpe Slovakiet med at realisere disse prioriteter samt vilkårene for bistanden. Tiltrædelsespartnerskabet danner grundlag for en række policy-instrumenter, som vil blive benyttet til at hjælpe ansøgerlandene i deres forberedelser til medlemskab. De omfatter bl.a. det reviderede nationale program for overtagelsen af regelværket (NPAA), den fælles vurdering af de økonomipolitiske prioriteter på mellemlang sigt, pagten mod organiseret kriminalitet samt de nationale udviklingsplaner og andre sektorspecifikke planer, der kræves for deltagelse i strukturfondene efter medlemskab og for gennemførelse af ISPA og Sapard før tiltrædelsen. Hvert af disse instrumenter er af forskellig art og forberedes og implementeres efter specifikke procedurer. De udgør ikke en integrerende del af partnerskabet, men de prioriteter, de indeholder, er forenelige med det.2. PRINCIPPERDe vigtigste prioriterede områder, der er indkredset for hvert ansøgerland, vedrører dets evne til at påtage sig forpligtelserne til at opfylde København-kriterierne, hvorefter:- ansøgerlandet skal have oprettet stabile institutioner, der kan garantere demokratiet, retsstaten, menneskerettighederne og respekten for og beskyttelsen af mindretal- ansøgerlandet skal have en fungerende markedsøkonomi og være i stand til at modstå konkurrencepresset og markedskræfterne i Unionen- ansøgerlandet skal være i stand til at påtage sig forpligtelserne ved medlemskab og bl.a. tilslutte sig målene for politisk, økonomisk og monetær union.På sit møde i Madrid pegede Det Europæiske Råd på, at ansøgerlandene skulle tilpasse deres forvaltningsstrukturer for at sikre en harmonisk anvendelse af Fællesskabets politikker efter tiltrædelsen, og i Luxembourg fremhævede det, at omsætning af Fællesskabets regelværk i lovgivning var nødvendig, men ikke i sig selv tilstrækkelig; det er også nødvendigt at sikre, at det faktisk anvendes.3. PRIORITETER OG MELLEMLIGGENDE MÅLI Kommissionens periodiske rapporter er det understreget, hvilken indsats ansøgerlandene endnu skal gøre på visse områder for at forberede sig på tiltrædelse. Dette betyder, at prioriteterne skal fordeles på mellemliggende stadier, hvert med præcise mål, som skal fastlægges i samarbejde med de berørte lande, og hvis indfrielse vil være betingende for omfanget af den bevilgede bistand og fremskridtene i igangværende forhandlinger med nogle lande og indledningen af forhandlinger med andre. Prioriteterne og de mellemliggende mål i de reviderede tiltrædelsespartnerskaber er blevet underinddelt i to grupper - på kort sigt og på mellemlang sigt. Prioriteterne og målene på kort sigt er blevet udvalgt på det grundlag, at det er realistisk at forvente, at Slovakiet kan indfri dem fuldt ud eller sikre en væsentlig udvikling inden udgangen af 2000. Det forventes, at det vil tage mere end et år at realisere prioriteterne på mellemlang sigt, selv om arbejdet hermed vil kunne og bør gå i gang i 2000. Fremskridtene med realiseringen af prioriteterne i tiltrædelsespartnerskabet for 1998 er vurderet i den periodiske rapport for 1999. Denne vurdering ligger til grund for prioriteterne for det aktuelle partnerskab.Slovakiet forelagde den 28. maj 1999 en revideret version af det nationale program for overtagelsen af regelværket (NPAA). Det indeholder en tidsplan for virkeliggørelsen af prioriteterne og de mellemliggende mål, som er baseret på det første tiltrædelsespartnerskab, med angivelse af de fornødne administrative strukturer og finansielle ressourcer.I tiltrædelsespartnerskabet angives de prioriterede indsatsområder for Slovakiets forberedelser til medlemskab. Slovakiet vil ikke desto mindre skulle tage fat om alle de punkter, der er indkredset i den periodiske rapport. Det er også vigtigt, at Slovakiet opfylder forpligtelserne med hensyn til tilnærmelse af lovgivning og gennemførelse af regelværket i henhold til de forpligtelser, der er indgået i Europaaftalen, screeningen og forhandlingsprocessen. Det skal nævnes, at indarbejdningen af regelværket i lovgivningen ikke i sig selv er tilstrækkeligt; det er også nødvendigt at sikre, at det faktisk anvendes efter samme standarder som dem, der gælder i Unionen. På alle nedenfor anførte områder er det nødvendigt med en troværdig og effektiv implementering og håndhævelse af regelværket.På grundlag af analysen i Kommissionens periodiske rapport er der indkredset følgende prioriteter og mellemliggende mål på kort og mellemlang sigt for Slovakiet.3.1. Kort sigt (2000)Politiske kriterier- forbedring af sigøjnernes situation gennem en større indsats til deres fordel, herunder tilvejebringelse af den fornødne finansielle støtte på nationalt og lokalt niveau; gennemførelse af foranstaltninger, der bl.a. tager sigte på at bekæmpe diskrimination (også i den offentlige administration); fremme af beskæftigelsesmuligheder og forbedring af adgangen til uddannelse; passende finansiel støtte.Økonomiske kriterier- genskabelse af den makroøkonomiske stabilitet- fremme af konkurrenceevnen gennem markedsdrevet virksomhedsomstrukturering, særlig i den energiintensive sværindustri, støttet af en gennemsigtig reform af den finansielle sektor, herunder privatisering af tre store banker og ét forsikringsselskab og ordninger for inddrivelse af misligholdte lån- foranstaltninger til at stimulere indenlandske og udenlandske investeringer, herunder i små og mellemstore virksomheder, særlig gennem forenkling af de juridiske og administrative procedurer- forbedring af konkursprocedurerne og strømlining af deres anvendelse.Det indre marked- offentlige indkøb: oprettelse af et kontor for offentlige indkøb; indførelse af tilsyns-, overvågnings- og klageprocedurer- intellektuel og industriel ejendomsret: tilpasning og styrkelse af lovgivningen om varemærker, ophavsret og beslægtede rettigheder; styrkelse af den administrative kapacitet og bekæmpelsen af forfalskning, især ved at styrke grænsekontrollen- frie varebevægelser: gennemførelse af lovgivning om tekniske krav til produkter og overensstemmelsesvurdering; påbegyndelse af afstemningen med direktiverne efter den nye metode; fortsat tilpasning i de sektorer, der er omfattet af produktspecifik lovgivning; vedtagelse af grundlæggende lovgivning for den kemiske sektor; fremskyndelse af anvendelsen af EU-standarder; oprettelse af uafhængige standardiserings- og akkrediteringsorganer- frie kapitalbevægelser: tilpasning af lovgivningen om direkte investeringer på de områder, hvor der endnu findes begrænsninger, gradvis lempelse af begrænsningerne for institutionelle investorer- finansielle tjenesteydelser: styrkelse og koordinering af tilsynsorganerne og -procedurerne- konkurrence: anvendelse af ny statsstøttelovgivning; passende ressourcer til statsstøttetilsynsmyndigheden; fuldførelse af forberedelserne til en opgørelse over statsstøtte; årsrapporter over statsstøtte- telekommunikation: vedtagelse af telekommunikationslovgivning og oprettelse af en uafhængig national tilsynsmyndighed; fortsættelse af arbejdet med adskillelse af tilsynsfunktioner og driftsfunktioner- det audiovisuelle område: fuldførelse af tilpasningen af lovgivningen- beskatning: tilpasning af beskatningsgrundlaget og punktafgifterne på mineralolie og anvendelsesområdet for den nedsatte momssats; fastlæggelse af en tidsplan for yderligere lovgivningstilnærmelse vedrørende punktafgifter; sikring af, at de nye afgiftsforanstaltninger er i overensstemmelse med principperne i adfærdskodeksen for erhvervsbeskatning- told: styrkelse af grænsekontrollen.Landbrug- fortsat tilpasning af dyresundheds- og plantesundhedslovgivningen og forbedring af inspektionsordninger, især ved de fremtidige ydre grænser- udarbejdelse af en fortegnelse over vindyrkningsarealer.Energi- udarbejdelse af en nedlukningsplan til gennemførelse af regeringens beslutning om at lukke Bohunice V1 reaktorerne- gennemførelse af en energistrategi med særlig vægt på energieffektivitet; revidering af energiefterspørgselsprognoserne på grundlag mere realistiske vækst- og energiintensitetshypoteser- opretholdelse af et højt niveau af nuklear sikkerhed for Bohunice V2 og Mochovce kernekraftværkerne.Beskæftigelse og sociale anliggender- håndhævelse af lovgivning om sundhed og sikkerhed på arbejdspladsen- støtte til arbejdsmarkedsparternes bestræbelser for at opbygge kapacitet til at udvikle og gennemføre regelværket, især inden for rammerne af topartsdialoger- udarbejdelse af en beskæftigelsesstrategi med henblik på senere deltagelse i den europæiske beskæftigelsesstrategi, også iværksættelse af en fælles beskæftigelsesundersøgelse.Miljø- opstilling af en alsidig og realistisk strategi for lovgivningstilnærmelse- fremskyndelse af overtagelsen og håndhævelsen af rammelovgivning på områderne vandkvalitet, affaldshåndtering, integreret forebyggelse og kontrol af forurening, naturbeskyttelse og luftkvalitet- opstilling af investeringsfinansieringsplaner baseret på direktivspecifikke gennemførelsesprogrammer, skøn over omkostningerne ved tilpasning og realistiske offentlige og private finansieringskilder fra år til år, særlig vedrørende forvaltning af vand, affald og luft og kontrol med industriforurening- fuldførelse af gennemførelsen og anvendelse af direktivet om vurdering af virkningerne på miljøet.Retlige og indre anliggender- forbedring af bekæmpelsen af organiseret kriminalitet og ulovlig migration (særlig ved indførelse af visumklæbesedler) med henblik på fuldstændig deltagelse i Schengen-informationssystemet- ratifikation af den europæiske konvention om hvidvaskning af penge, den europæiske strafferetskonvention om korruption og OECD-konventionen om bestikkelse- tilpasning af straffelovbogen til regelværket på området bekæmpelse af organiseret kriminalitet og bedrageri- forbedring af asyllovgivningen (særlig afskaffelse af 24 timers fristen) og oprettelse af et uafhængigt organ som andenbehandlingsinstans i en asylprocedure- ratifikation af den europæiske konvention om hvidvaskning af penge og styrkelse af kapaciteten til at modvirke hvidvaskning af penge.Styrkelse af administrationens og retsvæsenets kapacitet, herunder forvaltning og kontrol af EU-midler- vedtagelse af en lov om offentligt ansatte og påbegyndelse af reformstrategien vedrørende den offentlige forvaltning- Phare(1), ISPA(2) og Sapard(3): yderligere udvikling af den nationale udviklingsplan og planen for udvikling af landdistrikter, vedtagelse af juridiske, administrative og budgetmæssige rammer (revisionshåndbog og revisionsspor) til at programmere og forvalte ISPA og Sapard, herunder indførelse af en ordning for vurdering af virkningerne på miljøet og EU-kompatible regler for offentlige indkøb i forbindelse med projekter, der samfinansieres med EF-midler, og oprettelse af et velfungerende betalingsorgan for Sapard- fuldførelse af lovgivningen om intern og ekstern finanskontrol, oprettelse af en central organisation i regeringen til harmonisering af de interne revisions-/kontrolfunktioner, oprettelse af afdelinger for intern revision/kontrol i udgiftsinstanser- indførelse af "funktionel uafhængighed" for nationale interne inspektører/revisorer på både centralt og decentralt plan og forudgående finanskontrol- styrkelse af domstolenes uafhængighed, særlig ved en ændring af forfatningen med hensyn til udnævnelse af dommere og en prøvetidsordning for dommere.3.2. Mellemlang sigtPolitiske kriterier- fortsat implementering af lovgivningen om mindretalssprog og beskyttelse af anvendelsen af mindretalssprog i undervisning, på det kulturelle område og i medierne, sammen med vedtagelse af eventuel nødvendig lovgivning- styrkelse af planlægnings- og budgetmidlerne på nationalt og lokalt plan for fortsat at forbedre sigøjnernes situation (navnlig ved at modvirke diskrimination og øget adgang til uddannelse og beskæftigelse).Økonomiske kriterier- fremme af konkurrenceevnen i den private sektor, herunder små og mellemstore virksomheder- fuldførelse af privatiseringsprocessen- deregulering af de resterende regulerede priser og lejer- etablering af en årlig finanstilsynsprocedure, der skal bringe regnskabsaflæggelsen, tilsynet og kontrollen med de offentlige finanser, herunder navnlig budgetsituationerne, på linje med EU-procedurerne- fortsat reform af finansieringen af social sikring.Det indre marked- databeskyttelse: fuldførelse af tilpasningen- frie varebevægelser: endelig overtagelse af EN-standarderne; fuldførelse af tilpasningen af sektorlovgivning; opgradering til EU-niveau af alle tilsyns- og overensstemmelsesvurderingsstrukturer og andre implementeringsstrukturer i sektorer, der er omfattet af produktspecifik lovgivning- fri kapitalbevægelser: tilpasning af lovgivningen om EU-statsborgeres erhvervelse af fast ejendom- fri bevægelighed for tjenesteydelser: fuldførelse af tilpasningen og gennemførelse af direktiverne om bank- og forsikringsvæsen, investeringstjenesteydelser og værdipapirmarkederne- fri bevægelighed for personer: fuldstændig tilpasning af gensidig anerkendelse af eksamensbeviser- konkurrence: fuldførelse af lovgivningstilpasningen; styrkelse af monopol- og statsstøttemyndighederne og -procedurerne; forbedring af gennemsigtigheden, datastrømmen og koordineringen og uddannelsen på alle niveauer i administrationen- telekommunikation: styrkelse af den uafhængige tilsynsmyndighed- beskatning: fuldstændig afstemning efter regelværket på beskatningsområdet, herunder EF's overgangsmomsordning; revision af bestående lovgivning for at sikre overensstemmelse med adfærdskodeksen for erhvervsbeskatning, styrkelse af den administrative kapacitet og kontrolprocedurerne, herunder administrativt samarbejde og gensidig bistand- forbrugerbeskyttelse: fortsat tilpasning; styrkelse af markedstilsyns- og håndhævelsesmyndighederne- told: styrkelse af toldadministrationen, særlig ved at forbedre afviklingskapaciteten ved grænsestederne og med hensyn til påligning af punktafgifter.Landbrug- styrkelse af forvaltningsmekanismerne og de administrative strukturer for den fælles landbrugspolitik (tilsyn med landbrugsmarkederne og gennemførelse af strukturforanstaltninger og tiltag til udvikling af landdistrikter, oprettelse af organer og kontrolmekanismer)- fortsat omstrukturering af landbrugsfødevaresektoren; styrkelse af levnedsmiddelkontrolmyndighederne- fuldførelse af systemet med identifikation af dyr, implementering af et kvalitetskontrolsystem (risikoanalyse af kritiske kontrolpunkter), behandling af animalsk affald, modernisering af kødforarbejdningsanlæg og mejerier, programmer for kontrol med restprodukter og zoonose, fuldførelse af inspektionssystemerne ved de fremtidige ydre grænser.Energi- yderligere forbedring af energieffektivitet- forberedelse til det indre energimarked, især med hensyn til el- og gasdirektiverne (herunder tilpasning af energipriserne til et omkostningsdækkende niveau og etablering af en tilsynsmyndighed)- tilpasning af kravene vedrørende olielagre- fuldførelse af programmerne for forbedring af sikkerheden ved Bohunice V2 og Mochovce kernekraftværkerne- forberedelse og gennemførelse af det generelle planlægnings- og godkendelsesarbejde i forbindelse med nedlukningen af Bohunice V1 kernekraftværket- styrkelse af tilsynsstrukturerne for nuklear sikkerhed og strålingsbeskyttelse.Transport- tilpasningen af bestemmelserne for vejtransport (markedsadgang, færdselssikkerhed, regler for farligt gods og afgifter), lufttransport (især luftfartssikkerhed og styring af lufttrafikken), jernbanetransport og transport ad indre vandveje (tekniske krav for fartøjer).Beskæftigelse og sociale anliggender- omskrivning og gennemførelse af EU-lovgivningen på områderne sundhed og sikkerhed på arbejdspladsen (herunder rammedirektivet), arbejdsmarkedsret, ligestilling og folkesundhed; styrkelse af de relevante administrative strukturer og instanserne til koordinering af den sociale sikring- oprettelse af en uafhængig garantifond for arbejdstagere i tilfælde af arbejdsgiverens insolvens.Økonomisk og social samhørighed- udformning af en national politik for økonomisk og social samhørighed; forberedelse til gennemførelsen af regionaludviklingsprogrammer og fællesskabsinitiativer; forbedring af de administrative strukturer og klarlægning af ansvarsfordelingen vedrørende regionalpolitiske anliggender; udformning af budgetsystemet og procedurer efter strukturfondsstandarderne, herunder vurdering og evaluering.Miljø- fortsættelse og fuldførelse af gennemførelsen og anvendelsen af rammelovgivning og anden resterende sektorlovgivning- styrkelse af kontrolstrukturerne og kontrolkapaciteten til miljøovervågning i ministeriet, på regions- og distriktsplan, styrkelse af miljøinspektoratet- integrering af principperne om bæredygtig udvikling i udformningen og gennemførelsen af alle andre sektorspecifikke politikker.Retlige og indre anliggender- modernisering af lovhåndhævelsesinstanserne og domstolene (bemanding, uddannelse og udstyr), særlig i forbindelse med grænsekontrol og ulovlig indvandring med henblik på fuldstændig deltagelse i Schengen-informationssystemet; fortsat bekæmpelse af organiseret kriminalitet, handel med kvinder og børn, narkotikahandel og korruption; bedre koordination mellem lovhåndhævelsesinstanserne- fortsat gradvis tilnærmelse af visumlovgivningen og -praksis til EU's.Styrkelse af administrationens og retsvæsenets kapacitet, herunder forvaltning og kontrol af EU-midler- styrkelse af det øverste revisionskontor, finanskontrollen og den interne revision gennem tilvejebringelse af adækvat personale, uddannelse og udstyr- styrkelse af kapaciteten på det statistiske område.4. PROGRAMMERINGPhare-tildelingen for perioden 1995-1999 er på i alt 251 mio. EUR. Som følge af den aftale, der blev indgået under Det Europæiske Råds møde i Berlin den 24. og 25. marts 1999, vil den finansielle bistand til ansøgerlandene i perioden 2000-2006 også omfatte støtte til førtiltrædelsesforanstaltninger inden for landbrug og udvikling af landdistrikter gennem førtiltrædelsesinstrumentet Sapard (Rådets forordning (EF) nr. 1268/1999 (EFT L 161 af 26.6.1999, s. 87)) og strukturinstrumentet ISPA (Rådets forordning (EF) nr. 1267/1999 (EFT L 161 af 26.6.1999, s. 73)), hvorunder foranstaltninger i lighed med Samhørighedsfonden prioriteres i førtiltrædelsesperioden. Slovakiet kan inden for rammerne af disse nationale tildelinger også finansiere en del af sin deltagelse i EF-programmerne, herunder deltagelsen i femte rammeprogram for forskning og teknologisk udvikling (EFT L 26 af 1.2.1999, s. 1). Desuden vil Slovakiet få adgang til finansiering fra multilandeprogrammer, der direkte relaterer til Fællesskabets regelværk. Der kræves systematisk samfinansiering med ansøgerlandene i forbindelse med alle investeringsprojekter. Kommissionen har siden 1998 arbejdet sammen med Den Europæiske Investeringsbank og de internationale finansieringsinstitutioner, navnlig Den Europæiske Bank for Genopbygning og Udvikling og Verdensbanken, med henblik på at lette samfinansiering af projekter med berøring til førtiltrædelsesprioriteterne.5. BETINGETHEDFællesskabets bistand til finansieringen af projekter gennem de tre førtiltrædelsesinstrumenter Phare, ISPA og Sapard er betinget af, at Slovakiet overholder sine forpligtelser i henhold til Europaaftalen, træffer yderligere foranstaltninger for at opfylde København-kriterierne og især gør fremskridt for i 2000 at realisere de specifikke prioriteter i dette tiltrædelsespartnerskab. Indfries disse almindelige betingelser ikke, vil Rådet kunne træffe afgørelse om suspension af den finansielle bistand på grundlag af artikel 4 i forordning (EF) nr. 622/98.6. TILSYNDer føres tilsyn med implementeringen af tiltrædelsespartnerskabet inden for rammerne af Europaaftalen. Som det blev understreget af Det Europæiske Råd i Luxembourg, er det vigtigt, at Europaaftalens institutioner fortsat udgør de rammer, hvor vedtagelsen af EF's regelværk kan gennemgås efter samme metode, uanset om forhandlingerne er indledt eller ej. De forskellige dele af tiltrædelsespartnerskabet drøftes i de relevante underudvalg. Associeringsudvalget drøfter udviklingen generelt, fremskridt og problemer med opfyldelse af prioriteterne og de mellemliggende mål tillige med mere specifikke anliggender, som indbringes for det af underudvalgene.Phare-forvaltningsudvalget drager omsorg for, at finansieringsafgørelserne under samtlige tre førtiltrædelsesinstrumenter, Phare, ISPA og Sapard, er indbyrdes forenelige og forenelige med tiltrædelsespartnerskaberne som fastlagt i samordningsforordningen (Rådets forordning (EF) nr. 1266/1999 (EFT L 161 af 26.6.1999, s. 68)).Tiltrædelsespartnerskabet kan om fornødent fortsat ændres i overensstemmelse med artikel 2 i forordning (EF) nr. 622/98.(1) Phare = "Action plan for coordinated aid to Poland and Hungary" (handlingsplan for koordineret bistand til Polen og Ungarn).(2) ISPA = "Instrument for Structural Policies for Pre-Accession" (strukturpolitisk førtiltrædelsesinstrument).(3) Sapard = "Special Accession Programme for Agriculture and Rural Development" (særligt tiltrædelsesprogram inden for landbrug og udvikling af landdistrikter).


Avis juridique important

|

31993D0499

93/499/EØF, Euratom: RÅDETS AFGØRELSE af 13. september 1993 om beskikkelse af et medlem af Det Økonomiske og Sociale Udvalg

EF-Tidende nr. L 235 af 18/09/1993 s. 0040 - 0040

RAADETS AFGOERELSE af 13. september 1993 om beskikkelse af et medlem af Det OEkonomiske og Sociale Udvalg  (93/499/Euratom, EOEF)RAADET FOR DE EUROPAEISKE FAELLESSKABER HAR - under henvisning til Traktaten om Oprettelse af Det Europaeiske OEkonomiske Faellesskab, saerlig artikel 193, 194 og 195,  under henvisning til Traktaten om Oprettelse af Det Europaeiske Atomenergifaellesskab, saerlig artikel 165, 166 og 167,  under henvisning til konventionen vedroerende faelles institutioner for De Europaeiske Faellesskaber, saerlig artikel 5,  under henvisning til Raadets afgoerelse af 24. september 1990 om beskikkelse af medlemmerne af Det OEkonomiske og Sociale Udvalg for perioden, der slutter den 20. september 1994 (1),  i betragtning af, at en plads som medlem af ovennaevnte udvalg er blevet ledig, efter at Luc GUYAU er traadt tilbage, hvilket Raadet blev underrettet om den 23. september 1992,  under henvisning til den franske regerings indstillinger af 4. februar 1993,  efter at have indhentet positiv udtalelse fra Kommissionen for De Europaeiske Faellesskaber - TRUFFET FOELGENDE AFGOERELSE:   Eneste artikel  Jean-Paul BASTIAN beskikkes som medlem af Det OEkonomiske og Sociale Udvalg som efterfoelger for Luc GUYAU for den resterende del af dennes mandatperiode, dvs. indtil den 20. september 1994.  Udfaerdiget i Bruxelles, den 13. september 1993.  Paa Raadets vegne Ph. MAYSTADT Formand  (1) EFT nr. L 290 af 23. 10. 1990, s. 13.